text: Д-р Елена Николова: Няма ли лимит наглостта на Мангъров да проповядва срещу маски, локдауни и ваксини? - Байрак
  Фена
  понеделник, декември 5, 2022
  Publisher - Сигнален флаг, Политически трибагреник, Обществено знаме
  Начало
  Сигнален флаг
  Политически трибагреник
  Обществено знаме
  Здравен байрак
  Чуждият флаг
  Днес
  Вчера
  Начало
  Днес
  Д-р Елена Николова: Няма ли лимит наглостта на Мангъров да проповядва срещу маски, локдауни и ваксини?
  ДнесЗдравен байракСигнален флаг
  Д-р Елена Николова: Няма ли лимит наглостта на Мангъров да проповядва срещу маски, локдауни и ваксини?
  от admin на 03.01.2021
  0
  Споделете
  Няма да ми омръзне да питам какво прави Български лекарски съюз пред новите антиваксърски и ненаучни изявления на любимеца на “свободомислещите българи”, прочут инфекционист, чиято маска мирише на джоб, и който няма страх да “лапне маркуча”. Няма да се уморя да питам има ли лимит наглостта му, безумието му да проповядва срещу маски,локдауни и ваксини.Гуру на своите силиконки, неофашисти и илитерати, името на доцент Мангъров е обект на възмущение и съжаление от страна на всеки разумен българин, отнасящ се с респект и отговорност към решенията на здравните власти.
  Доцент Мангъров буди очевидна тъга в желанието си да свърже и няколко думи в смислено изречение, заеквайки или примигвайки, в търсене на поредна сензация или поничка? като израз на всенародна любов, без която не може.
  Нарича се ТЩЕСЛАВИЕ. Може би и сенилна упоритост, която е изпратила не един бляскав в миналото ум в забвение. Съжалението прелива в забава, защото понякога той наистина прави шоу на мнозинството с първичните си по детски реакции. И всичко това щеше да си остане невинно, подскачащо бръщолевене на един “беден човечец”, както го нарече един пловдивски журналист, някаква смешка и гротеска, ако не беше толкова ОПАСНО в ненаучността си, шарлатанизма и търсенето на евтин scoop. Неуморно, с все по-абсурдни изказвания и интервюта, в които той е желан като любим клоун, комуто накрая се ръкопляска.
  “Опасен ли е коронавируса? – Не.”
  Да изказваш различно мнение, е изконно човешко право, и аз няма да споря и грам срещу свободата на словото. Не твърдя, че знаем всичко за новия коронавирус. Още по-малко внушавам на който и да е било, че трябва задължително да се ваксинира. Аз лично ще се ваксинирам при първа възможност, надявайки се, че вирусът няма да мутира.
  Но да си лекар и да внушаваш различни от научните постулати, защото нещо така ти се струвало и си си го мислил, че може би е така, е просто ПРЕСТЪПНО и е в разрез с най-свещените принципи в нашата професия.
  То е още по-опасно, защото се пропагандира със силата на внушението и от позицията на титли и опит, профилактирайки и лекувайки причудливо и грешно.
  Шарлатанството, знахарството, магиите, шаманизмът не са медицина и никога няма да бъдат!
  Вчера в дисциплинарната камара на CNOM – Conseil national de l’Ordre des médecins en France, или Националният лекарски съюз на Франция, бе внесено за разглеждане официално оплакване срещу ШЕСТИМА лекари за комплотизъм и анти ваксърски публични изказвания . Кои са тези лекари, може би вече е известно на някои. (Доц Мангъров ги цитира редовно по постовете си). Става въпрос за серия обвинения, постъпили от различни техни колеги за грубо нарушаване на лекарската и човешка етика.
  1. Professeur Didier Raoult- директор на IHU- Institut hospitalo universitaire de Marseille. Обвинение за подронване на управлението на санитарната криза, конфликт на интереси в интернационалните проучвания по лечението на Ковид-19. Недостатъчно обосновано и проведено по правилата проучване за ефикасността на хлороквин в лечението на новия коронавирус и манипулиране на общественото мнение за ефикасността му.
  2. Professeur Christian Peronne, наскоро уволнен от AP-HP- групировка на университетски болници в Париж (Assistance publique des Hôpitaux de Paris) заради твърдения, не на висотата на упражняваните от него функции, и по-точно, че болните с Ковид представляват източник на финансова печалба, тоест са изгодни за болниците. Той твърдеше също така, че широкото предписване на хлороквин би предотвратило 25 000 смъртни случаи във Франция. Професор Перон обвини публично в медиите лекарите в Униветситетска болница в Нант, че са убили зет му, тъй като не са му предписали хлороквин.
  3. Professeur Henri Joyeux, пенсиониран онколог от Университетска болница в Монпелие. През 2014 и 2015 година той публикува в интернет петиции срещу ваксинирането.През 2017 организира конференция срещу “диктатурата на ваксините”. През 2016 е изключен без право на практика от Лекарски съюз на областта Languedoc Roussillon (Южна Франция), за публични изяви, “пропагандиращи ненужността на ваксините в цялост, опасно за населението”.
  4. Docteur Nicole Delépine, пенсиониран педиатър-онколог, беше една от първите, оспорили нужността на противо епидемични и карантинни мерки. Заедно със съпруга й Gérard, пенсиониран хирург ортопед, тя разпространи свои видео презентации в социални мрежи, прокламирайки, че маските и геловете ограничават свободите и са напълно ненужни. Те също поддържаха лечението с хлороквин като “единствено ефикасно” и твърдяха разпалено, че втора вълна няма да има никога.
  5. Docteur Nicolas Zeller, общопрактикуващ лекар в Saint Cyr sur Mer (Var). Привърженик на изключителното лечение с Азитромицин. По препоръки на Direction générale de la santé, Азитромицин не се използва за лечение на Ковид 19 понастоящем във Франция.
  6.Docteur Hélène Rezeau Frantz- общо практикуващ лекар в Loiret. Тя решава да следва собствен протокол за лечение на коронавирусни инфекции, базирайки се на опита си с 18 пациента, на които е предписвала антихистамини.”Предписах ги на племенника ми и имаше подобрение, не виждам защо да не ги предпиша и на други пациенти”, твърди тя.
  (по данни на L’Express).
  Продължавам да се питам кога и дали БЛС ще вземе съответните мерки. Ако неук човек убеждава другите в липсата на ефикасност в предпазните средства,на социалната дистанция и лечението с бабини илачи, е простимо. Но ако лекар си го позволи, той е или некомпетентен, или “луд с картечница” без съвест и морал.
  Бях си обещала да не публикувам повече мои снимки с маски, намирам се уморена и остаряла с пет години за последните 10 месеца. И вярвайте ми, наистина бих си изгорила маската един ден с голямо удоволствие, като апостолите на Мангъровизма у нас. Нищо човешко не ми е чуждо.